Split, 19.07.2024.

**PREDMET: Poziv na dostavu ponude 02/24**

Naručitelj Javna ustanova u kulturi Hrvatski dom Split, Split, Tončićeva 1, provodi postupak prikupljanja ponuda za proširenje postojećeg sustava scenske rasvjete, nabavu reflektora sa pomičnom glavom ROBE T1, 2 kompleta sa opremom za ugradnju i scenskih LED reflektora PROLIGHTS EclMiniFresnel 60W, 4 kompleta sa opremom za ugradnju.

Sukladno čl. 12. St. 1. t.1. Zakona o javnoj nabavi za nabavu roba i usluga procijenjene vrijednosti do 26.544,56 € i radova procijenjene vrijednosti do 66.361,40 € bez PDV-a, naručitelj nije obvezan provoditi postupak javne nabave propisan Zakonom.

Pozivamo vas da dostavite svoju ponudu u navedenom predmetu, a sukladno podacima iz poziva.

**1. PODACI O NARUČITELJU**

Javna ustanova u kulturi Hrvatski dom Split

Split, Tončićeva 1

OIB: 74476770642

Mob/ Tel: 098/303010 / 021213774

Kontakt osoba: Slaven Tahirbegović

e-mail: slaven@hdsplit.hr

**2. EVIDENCIJSKI BROJ NABAVE**

**02/24**

**3. VRSTA POSTUPKA NABAVE**

Jednostavna nabava

**4. OPIS PREDMETA NABAVE**

**4.1. PREDMET NABAVE**

Predmet nabave su reflektori sa pomičnom glavom ROBE T1, 2 kompleta sa opremom za ugradnju i scenski LED reflektori PROLIGHTS EclMiniFresnel 60W, 4 kompleta sa opremom za ugradnju.

**4.2. PROCIJENJENA VRIJEDNOST NABAVE**

18.000,00 € bez PDV-a

**4.3. KOLIČINA I OPSEG PREDMETA NABAVE**

Predviđene količine predmeta nabave iskazane su Troškovnikom, koji je sastavni dio ovog Poziva na dostavu ponude. Stvarno nabavljena količina predmeta nabave može biti veća ili manja od predviđene količine.

Ponuditelj može dostaviti ponudu samo za cjelokupnu količinu iz Troškovnika. Ponude samo za dio tražene količine iz Troškovnika neće se razmatrati.

**5. UVJETI NABAVE**

**5.1. NAČIN IZVRŠENJA**

Ugovor

**5.3. ROK VALJANOSTI PONUDE**

30 dana od isteka roka za dostavu ponude

**5.4. MJESTO ISPORUKE**

Tončićeva 1, Split

**5.5. ROK, NAČIN I UVJETI PLAĆANJA**

Naručitelj će izvršiti plaćanje na račun odabranog ponuditelja temeljem sklopljenog ugovora i ispostavljenog eRačuna (sukladno Zakonu o elektroničkom izdavanju računa u javnoj nabavi) i izvršene primopredaje, u roku od 30 dana od ispostave eRačuna.

**5.6. NAČIN ODREĐIVANJA CIJENE PONUDE**

Ponuditelj dostavlja ponudu s cijenom u eurima. Cijena ponude piše se brojkama. Cijena ponude izražava se za cjelokupni predmet nabave bez PDV-a, PDV i cijena ponude s PDV-om, sukladno Troškovniku.

Jedinične cijene su nepromjenjive i fiksne tijekom trajanja ugovora o javnoj nabavi.

U cijenu ponude moraju biti uračunati svi troškovi i popusti.

**5.7. KRITERIJ ODABIRA PONUDE**

Kriterij za odabir ponude je najniža cijena.

**6. SASTAVNI DIJELOVI PONUDE**

Ponuda treba sadržavati:

a) Ponudbeni list (ispunjen, potpisan od strane ovlaštene osobe ponuditelja i ovjeren pečatom ponuditelja)

b) Troškovnik (ispunjen u svim stavkama i potpisan od strane ovlaštene osobe ponuditelja i ovjeren pečatom ponuditelja)

**7. Jamstvo**

Isporučeni uređaji moraju imati jamstvo od 3 godine od dana primopredaje

**8. JEZIK I PISMO PONUDE**

Ponuda sa svim traženim prilozima se izrađuje na hrvatskom jeziku i latiničnom pismu.

**9. NAČIN DOSTAVE PONUDE**

Ponuda se dostavlja u izvorniku u papirnatom obliku u zatvorenoj omotnici sa svim traženim prilozima na adresu naručitelja navedenu u dokumentaciji za nadmetanje.

Ponuda se dostavlja na Ponudbenom listu i Troškovniku koji je prilog ovog Poziva potpisani po ovlaštenoj osobi ponuditelja i ovjereni pečatom.

Ponuda se izrađuje na način da čini cjelinu, na hrvatskom jeziku i latiničnom pismu.

**10. DATUM I VRIJEME DOSTAVE PONUDE**

Rok za dostavu ponude (bez obzira na način dostave) je 30.07.2024. do 12:00 sati.

**12. NAČIN DOSTAVE PONUDE I OTVARANJE PONUDA**

Ponude se podnose u Tajništvu Naručitelja na adresi Tončićeva 1, 4 kat, Split svakim radnim danom od 09:00 do 14:00 sati ili putem pošte preporučeno na navedenu adresu.

Ponude se dostavljaju u zatvorenim omotnicama. Na omotnici ponude mora biti naznačeno:

- naziv i adresa naručitelja,

- naziv i adresa ponuditelja

- evidencijski broj nabave ( **02/24**)

- naziv predmeta nabave na koju se ponuda odnosi „proširenje postojećeg sustava scenske rasvjete“

- naznaka „ne otvaraj“.

Neće se provoditi javno otvaranje ponuda.

Potrebne dodatne informacije u vezi s nabavom mogu se dobiti kod:

Slaven Tahirbegović, mob. 098/303010, email: slaven@hdsplit.hr

Andrea Beader, tel. 021/213775, email: andrea@hdsplit.hr